Tol mundu conoz el llinguax de les campanes, pero non tol mundu sabe tocales, arte que nun ye nada fácil. Nos pueblos siempre hai dalgún campaneru o campanera que les toquen con arte y saben qué toques tienen que facer según la circunstancia. Ye necesario pasar el testigu a dalgún mozu pa que nunca s'escaeza'l llinguax de la campana, tan útil n'otros  tiempos pa comunicase ente los vecinos ya inclusive p'alloñar tormentes, dalgo qu'en Belén paez que nun tien efeutu, pues los rayos cayeron na torre en más d'una ocasión y llegaron a causar grandes desperfeutos.